'SYALJI'BAL TO SPAMLEL TE BELUK AYKU'UNTIKE YU'UN 
JICH YA JKOLTABATIKA TE JPISILTIK WINIKOTIKE 

Pasbil sok albil yu'un te Tso'b'tomba Lumetik tey ta spisil balumilaletik, te banti 
la yalikjilel tey ta 217 (III), ta sk'alel lajuneb yu'un yuil disiempre ta yawilal 1948. 

XA'JCH'IBAL 

Te jkich'tik ta muk' te jkuxlejaltik ta jujun tul yu'un jich ya jkoltebatika, sok yu'un 

pajalotik jpisiltika yu'un jich lek ya jk'anbatika ta spamlel k'inal. Ja' into jajch'em 

tulan sk'oplal ta jun, te a yich'elotikix ta wenta te bit'il ayotik jujun tul, sok te 

pajaluk ya yak'botik tu'untestik te beluk ay jku'untike, sok ja ya jk'antik te yakuk 

yak'botik jtukeltik te bit'il ya jk'antik xkuxinotike. 

Te ya jnatik stojol te ma ich'bil ta wenta sok te mayuk ta nael te snopjibal xk'uxul 

kot'antike ja' ta stojol te bit'il sokemix joltik ta sba k'inal. Inte beluk albil ta June ta 

swenta te jlekibaltike ja' te yakuk jmaletikta k'inalil te lekil kuxinele, ta banti 

mayuk xiwel, mebal, sok ya jkaltik te beluk lek ya jkiltik te beluk ya jch'u'untike. 

Ja'me ya jk'antik te yakuk x-och ta ts'ibayel ta sunal Rerecho te beluk ya sk'an 

spasik te winiketike, yu'un jich ma x-ochik ta kera sok te ajwaliletike te ma lekuk 

yat'elike sok te ma xyak' beluk ya jpastike. 

Ja'me jich tulan sk'oplal te lekuk ya jkilbatik sok te yan lumetike k'ejel aylane. 

Janix ya yak' natik stojol te lumetik te tso'boj te Chapk'opetik yu'un yan lumetik 

ta k'ejel ta slomol balumilal la xan me yalik ta jun Karta te beluk lek ya sk'anik te 

winiketike ta pajalil ta k'inalil. Ja' jich yalojik slekubtesik te jkuxlejaltik ta swenta 

yu'un ya xmuk'ubotik ta jpisiltika. 

Ja'jich ya yak'jnatik stojol te Estados Miembros sok te Chap K'opetik yalojik 

xchajpanel te bit'il ya sk'an xkuxinik te winiketik ta spisil k'inal, sok ja'me ya 

jk'antik te jpisiltik ya jnabetik sk'oplal te bit'il kuxulotik sok kolemotik ta balumilal 

yu'un jich tulan sk'oplal ya xch'u'not xchapela. 

Te Muk'ul jun te banti ya yalik te srerecho winiketik albil yu'un te Tso'b'tomba 

Lumetik ja la me swenta yu'un te spisil lumetik ta balumilal yu'un jich ya xtulane 



sk'oplalaa ta spisil winiketik, janix jich ya yich'pukel ta snaul jnop junetike ta 
swenta ya jnatika te rerechotik sok te beluk lek ta pasel ta jlumaltik sok ta yantik 
lumetik sok te lumetik te smakoj te Estados Miembros. 

Artikulo 1.- 

Spisil winiketik te ya xbejk'ajik ta k'inalil ay jrerechotik, mayuk mach'a chukul ya 
xbejka, ya jnatik stojol te jpisiltik ay snopibal sok sbijil joltik, ja' me k'ux ya 
kaibatikta jujun tul. 

Artikulo 2.- 

Spisil te winiketik kicin'otik spisil rerechotik ja 'jich ya stak'jpastik te beluk ya 
jk'antik xi'te albil ta June, ma ayotik ya tsael, seame ijk'otik o sakotik, ach'ixotik o 
winikotik, me bats'il k'op o kastiya ya xk'opojotik, o teme ya jch'u'untik o ma 
jch'u'untik yos, teme ay o mayuk jtak'intik, me ya jk'an jchaptik o ma jchaptik 
k'op, sok te banti jach'emotik o me ay xan yanetik beluk ya jnatik. 
Jich te bit'il ich'bil ta muk'te mabe pajalotik ta jujun tul ta sba jun k'inal, pajal me 
ta jpisiltik ya jkich'tik chukel te me ay bi amen ya jpastik ta jlimaltik sok jaxanme 
toyol sk'oplal te me ya jpastik ta yantik lumetik. 

Artikulo 3.- 

Spisil winiketik ay srerechoik te bit'il ya sk'an xkuxinik, xu' spas beluk ya sk'anik 
sok te ya yich' kananteyel te beluk ya spasik. 

Artikulo 4.- 

Mame mach'a ya sujotik ta spasel at'eletik te me ma stalemaluk kot'antik ya 
jpastik, into chapbil tulan sunal te ma xu' mach'a ya yich' chonel. 

Artikulo 5.- 



Mame mach'a xu' yich' majel ta jich nax te me mayuk smul ja'me swenta te ma 
chambalamotik. 

Artikulo 6.- 

Spisil winiketik ay srerechoik ya x-ak'bot ta wenta te beluk ya sk'an ch'u'unik ta 
spamlel k'inal. 

Artikulo 7.- 

Inte leyetik o sunal xchapojik te ajwaliletike ya yal te pajal ya jkich'tik ilel te ta 
banti kuxulotike yu'un ma jiabanbatika sok jich ma jtu'ptik te beluk ya yal te 
sunale. 

Artikulo 8.- 

Spisil winiketik te ya yich' chapel smul yu'un muk'ul ajwaliletik, ay srerecho ta 
yich' koltayel, ja' swenta la sts'ibayik te leyetik yu'un ma jkich'tik uts'inelaa. 

Artikulo 9.- 

Ni tuluk winik ya stak'yich'chukel o yich'tenel lok'el ta slumal jich nax te me 
mayuk smule. 

Artikulo 10.- 

Spisil winiketik pajal ay srerechoik te ya x-aybot stojol te beluk ya sk'an yal ta 
slumale sok lek nax ya x-ilot o ya x-aybot yu'un te ajwaliletike yu'un jich ya 
xchapj a te sk'oplal te beluk swenta te xlebot smule. 

Artikulo 11.- 



1 . 11.1.- Spisil winiketik te lebil smul ay srerecho ya yalbe te nuk'ul 
ajwaliletike te me melel o lotil te beluk kujch'inbilaa ja into ya yich'leel te 
srerecho ta sunal leyetik ta banti x-albot te me ya yich' chukel o koltayel. 

2. 1 1 .2.- Ni tuluk winik ay ta chukel yu'un yat'el, te me mabe kuybil ta mulil 
yu'un te sunal Rerecho ta jiumaltik o yantik lumetik. Ja' nix jich ma stak'ya 
kich'tik tulan majel te k'alal ya tsajk'otik yu'un te jmultike. 

Artikulo 12.- 

Te bit'il kuxulotik jujun tul ta lumaltike ma xu' mach'a xch'ik sk'op niuk sok 
kalnich'antik, ni ta yutil jnatik ja nix jich ma xu'ya sleelotik ta k'op. Spisil winiketik 
ay srerecho ya xchap ta swenta ajwaliletik te me ay mach'a bi ya sk'an 
spasbotike. 

Artikulo 13.- 

1 . 13.1.- Spisil winiketik ay srerecho xbeen ta slumalik sok te chikan banti ya 
x-ain ta sk'inal slumalik. 

2. 13.2.- Spisil winiketik ay srerecho ya xlok'bael ta paxal ta sk'inal slumal 
sok ta yantik lumetik, ja' nix jix ya stak' sujt'el ta slumal nix. 

Artikulo 14.- 

1 . 14.1 .- Spisil winiketik me la yich' nutsel lok'el ta slumal ay srerecho ya 
sle' xkuxle ta yan lumetik. 

2. 14.2.- Ma xu' yik'otik ta yan lum te me yu'un nix mala jchu'untik te beluk 
jajchem sunal yu'un te muk'ul ajwaliletike. 

Artikulo 15.- 

1. 15.1.- Spisil winiketik ay srerechoik te ya yak'ikta ilel te bit'il kuxulikta 
k'inalile. 



2. 1 5.2.- Ni tuluk winik ya yich' uts'inel ta banti sk'inal bejk'ajem, ja' nix jich 
mayuk Derecho te jkich'tik jeltayel ta yan k'inalil. 

Artikulo 16.- 

1 . 16.1 .- Te me la staik xch'ielik te ba k'alal ya stak'xnujbinik te winiketike 
sok te antsetike, ay me srerechoik ya yik'sbaik ta bayuk jajch'emik, bayuk 
bejk'ajemik o me xch'u'uneik o ma xch'u'uneik sk'op yos, ya xu' ya sbolik 
syalnichanik, sok pajalme ya yich'ik o tu'untesik te beluk ay yu'unike, 
pajal me ya spasik mantal te k'alal syik'osbaike, in te me la xch'uy baike 
ya me x-ochta xat'el te sbilukike. 

2. 16.2.- Ja' tome teme la snopik lek te xnujbinike ya me stak'xchapbeyik 
sunal ta swenta jueletik ta slumalik. 

3. 16.3.- Te ainich'najele ja' me jich paso mantal te kajwaltik yu'un jich 
xkuxinotik ta comon, ja' yu'un ay me rerecho te ya skanantayotik te 
yanetik winiketik sok te ajwalil yu'un jiumaltik. 

Artikulo 17.- 

1. 17.1.- Spisil winiketik ay srerechoik te ya skanantey te sbiluk, ja' nixjixxu' 
komon ya smanik soklan yanetik winiketik. 

2. 1 7.2.- Ma mach'a xu' ya spojbotik ta jichnax te beluk aylan ku'untike. 

Artikulo 18.- 

Spisil winiketik ay srerechoik ta yalel te beluk ya sk'an yot' anik, te beluk 
snopojik sok te beluk yos xchu'unojik, ja' in to ja' ya yalbotik te ya stak' jeltik te 
snopjibal ku'untik ta xch'unel yos, ja nix jich ya stak' jkak'tik ta ilel te bit'il 
jch'u'unetik seame jpisiltik o ta jujun tul, ta sit winiketik o ta muken ya jkaltik te 
beluk ya jpastike. 

Artikulo 19.- 



Ay me rerecho ya slok'esik te beluk ya sk'an yot'anik te winiketike, mame xu' 
mach'a ya yutotik o skomotik ta swenta te beluk ya jk'altike, beluk ya 
jchiknatestike, te beluk ya jkaltike, te beluk ya jpuktik ta alele te ta jiumaltike. 

Artikulo 20.- 

1 . 20.1 .- Spisil winiketik ay srerechoik te ya yayik tsobojel yu'un jich ya 
xchapik sk'opika. 

2. 20.2.- Ma mach'a xu'ta sujel yich' otsesel ta jun tso'ble teme ma jichuk o 
stalemalukyot'an. 

Artikulo 21.- 

1 . 21 .1 .- Spisil winiketik ay srerechoik ta yalel te bit'il ya sk'an x-ich'ot ta 
muk yu'un te ajwaliletike, ja' nix jich ya me sk'an x-och ta tu'unel ta 
slumal teme jich ya sk'an te sotak ta lume. 

2. 21 .2.- Spisil winiketik pajalme ya stak' x-och ta ajwalinelil ta slumal k'inal. 

3. 21 .3.- Te snopjibal yot'anik te jiumaltike ja'me tulan ich'bil ta k'op yu'un te 
niwak ajwaliletike sok ja' ich'bil ta k'op ta k'alal ya xelon te ajwaliletik ta 
banti ya jkaltil sok te jvototik te beluk ajwalil ya jk'antik xnajk'a. 

Artikulo 22.- 

Spisil winiketik tsobolik sok ta kuxlej yan winiketik, ja' yu'un ay rerecho ya 
yich'kananteyel ta komon, ja' te ajwaliletik yu'un jiumaltik sok yu'un yanetik 
lumetik ja' yalojik te xu'ya k'antik o ya jtu'untestik te bit'il pasem sk'oplal sok te 
beluk aylan yu'un te jujun lom lumetike te baatik x-at'ejotik yu'un jich ya jtatik 
jtak'intika sok komon ya jchaptik te beluk ya jk'antik sok ya jpastik ta jkuxlejaltike. 

Artikulo 23.- 



1 . 23.1 .- Spisil winiketik ay rerecho x-at'e, xu'ya stsa beluk at'elil ya sk'an ya 
spas yu'un jich pajal ya x-at'ejikaa, ta swenta mayuk mach'a ma xilta 
at'elaa. 

2. 23.2.- Spisil winiketik ay rerecho ya yich'ik tojel te me pajal nax te 
yat'elike. 

3. 23.3.- Spisil te at'el winiketik ay me rerecho te pajal ya yich'ik stojolik, ja 
swenta lek ya xkuxin sok a te yalsnich'anike sok ya yich' koltayel te me ay 
be amen la sta' o ejch'ena ta yat'elike. 

4. 23.4.- Spisil te at'el winiketik ay rerecho ya xachik Sintikatoik yu'un jich ya 
skoltesbaika. 

Artikulo 24.- 

Spisil te at'el winiketik ay rerecho ya xkux yot'an, me ay jochol stiempo a spas 
beluk sk'an yot'an, ja' me ya sk'an te ben tsamnax ora ya x-at'eje, sok te jayeb 
ya xkux yot'ane ya me yich' tojel. 

Artikulo 25.- 

1 . 25.1 .- Spisil winiketik ay rerecho te lek ya xkuxinik ta k'inalil, ya me yil te 
yalsich'anike, teme ma stsak'ta chamel, ya me yak'bey swe'el, ya me 
smambe sk'u, ya me yak'bey sna', ya me yak'ta poxtayel sok yantik xan 
beluk ya sk'anik. Ja' nix te winiketike ay me srerecho xkux yot'anik ta 
yat'el teme tsajk' ta chamele, ejchena, mamalub, o yantik xan chamel 
jtsakotike. 

2. 25.2.- Ja' te ants yik'oy yale sok teme ayin te tut alale, ay me rerecho ya 
yich' ilel sok poxtayel. Spsil alaletik me ay stat o mayuk stat ya xbejk'a 
pajalme ay rerecho ya yich' ilel ta komon. 

Artikulo 26.- 



1 . 26.1 .- Spisil te winiketik ay srerecho te ya yich' bijtesel ta nopjune. Mayuk 
ta tojel te nopjune te k'alal xach'ibal ja' yu'un tulan sk'oplal te ya jk'ichtik 
tenel ta persa. Te yantik sjawilal te jnopjuntike pajal ya jkich'tik ta jpisiltik. 
Ja' nix jich te toyem snopjibal te June pisil ay rerechop x-ochotikaa. 

2. 26.2.- Te bijtesel ta June ja' swenta te ya jtatik ta nope! te bit'il k'ux ya 
jkaybatik ta jpisiltik, te bit'il ch'ich'bak'etotik sok te junuk nax ya jkak'batik 
sok te yantik lumetik, manchukme xkopojotik ta bats'ilk'op o manchukme 
yantik yos jch'unetik, ja' in to ja me tulan sk'oplal tas swenta max 
xach'otik ta kera, jich ya sk'an te muk'ul lum te jchapo ja ayejetikto. 

3. 26.3.- Te sme' sok te stat te alaletik ay rerecho ya slebeyik te beluk jun ya 
sk'an snopik te snich'nab. 

Artikulo 27.- 

1 . 27.1 .- Spisil winiketik ay srerecho ya yak'sbaik ta wenta ta schapel te 
beluk ya xu' o ya spastalanot te ta slumalike, xu' smulanik te at'eletik 
meltsanbil le ta banti jach'emike, sok ya me sk'an skoltaysbaik ta 
slekubtesel te yat'elike. 

2. 27.2.- Spisil winiketik ay srerecho skoltayik te beluk ay yu'unike sok te 
beluk xch'une sk'oplale, yu'un jich ya xtulane leka te spisil beluka te 
yat'elike. 

Artikulo 28.- 

Spisil winiketik ay srerecho ya xachbeyik sunal ta spamlel k'inal ta banti ya yalik 
te meleluknix ya x-ichot ta muk'aa te srerechoik xchapoj te Tso'b'tomba Muk'ul 
Lumetik. 

Artikulo 29.- 

1 . 29.1 .- Spisil winiketik ay me tulan yat'elik te ta slumalike ya sk'an ya 
stsobsbaik lek, yu'un jich lek ya xkuxinikaa y snopik k'inala. 



2. 29.2.- Te spasbelul yat'el te rerecho yak'obotik te Muk'ul June ja nix me 
jich ya yich' kananteyel sok leyetik, ja' swenta mame jk'axintaytik te 
ayejetik sok ja' me yu'un jich lek ya jkilbatik ta jpisiltika ta banti lekil 
lumalil. 

3. 29.3.- Te rerechoto sok te kolemotik ya jpastik te beluk sk'an kot'antike 
mame stak'ya jk'axintaytik te beluk ya sk'anik sok te beluk xchapojik te 
Muk'ul Tso'b'tomba Lumetik. 

Artikulo 30.- 

Te Muk'ul Jun jachbil tey to' ma sk'an yak' noptiok te junax lum o tul nax winik 
ya yak'bey srerecho, o teme ya jtatik ta nopel te ya stubotik kaltk te rerecho 
yak'obotike, in te beluk la yich' alel leyto ja' yaloj te Muk'ul Chap K'opetik. 



